หน่วงท้องมากเหมือนตอนประจำเดือนมา แต่ประจำเดือนไม่มา เป็นอยู่4วันแล้วค่ะ มีปวดหลังร่วมด้วย จะท้องมั้ยคะหรือเป็นสาเหตุของโรคอะไรรึเปล่า
สวัสดีค่ะ อาการหน่วงท้องคล้ายปวดประจำเดือนดังกล่าวมานั้น ก็อาจจะเป็นอาการปวดประจำเดือนที่อาจจะเกิดก่อนประจำเดือนจะมาจริงๆได้เช่นกัน แต่ควรเป็นอยู่ประมาณแค่ 1-2 วัน หลังจากนั้น ประจำเดือนก็ควรจะมา สาเหตุอื่นๆเช่น ปวดจากกล้ามเนื้ออักเสบจากการใช้งานหรือถูกกระแทก ปวดจากกระเพาะปัสสาวะอักเสบ อาจมีปัสสาวะแสบขัด ปวดจากอวัยวะภายในอุ้งเชิงกรานอักเสบ เป็นต้นเบื้องต้นพักการทำงานหนักๆ งดยกของหนัก พักผ่อนให้เพียงพอ หลีกเลี่ยงการทำท่าทางที่กระตุ้นให้มีอาการมากขึ้น ส่วนเรื่องว่าจะตั้งครรภ์หรือไม่นั้น สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาเกิน 35 วันจากครั้งก่อนขึ้นไป ควรไปยืนยันผลที่รพ.และหาสาเหตุต่อไป อาการปวดดังกล่าวมา ไม่ได้เป็นอาการที่บ่งบอกว่ามีการตั้งครรภ์หรือเปล่า